**Tájékoztató**

**a**

**Szociális és Egészségügyi Alapellátási Intézet**

**szolgáltatásairól**



Az intézményünk szociális, gyermekjóléti és egészségügyi alapellátást biztosít:

* **Szociális étkeztetés**
* **Házi segítségnyújtás**
* **Idősek nappali ellátása**
* **Hajléktalan Személyek Átmeneti Szállása és Nappali Melegedő**
* **Család-és Gyermekjóléti Központ**
* **Ringató Bölcsőde**
* **Védőnői Szolgálat**
* **Egészségfejlesztési Iroda**

**Szociális és Egészségügyi Alapellátási Intézet**

8300 Tapolca, Nagyköz u. 1-3. Tel.:87/414-485,06-30-560-1430

Web: alapellatas-tapolca.hu E-mail: alapellatas.tapolca@gmail.com

**Szociális étkeztetés**

Az étkeztetés keretében gondoskodunk azoknak a

szociálisan rászorultaknak a legalább napi egyszeri

 meleg étkeztetéséről, akik azt önmaguk,

 illetve eltartottjaik részére tartósan vagy átmeneti

 jelleggel nem képesek biztosítani.

**Ellátási területünk:** Tapolca város, Raposka és Gyulakeszi község

**Kik vehetik igénybe az étkeztetés?**

* Életkora miatt rászoruló az a személy, aki 65. életévét betöltötte.
* Egészségi állapota miatt rászorulónak kell tekinteni azt a személyt, aki mozgásában korlátozott, krónikus, vagy akut megbetegedése miatt önmaga ellátásáról – részben vagy teljesen – nem tud gondoskodni, illetve azt a személyt is, aki házi segítségnyújtásban részesül.
* Fogyatékossága miatt rászorulónak kell tekinteni azt a személyt, aki fogyatékossági támogatásban részesül.
* Pszichiátriai betegsége, vagy szenvedélybetegsége miatt rászorulónak kell tekinteni azt a személyt, aki fekvőbeteg-gyógyintézeti kezelést nem igényel, önmaga ellátására részben képes.
* Hajléktalansága miatt rászorulónak kell tekinteni azt a személyt, aki bejelentett lakóhellyel nem rendelkezik, kivéve azt, akinek bejelentett lakóhelye a Hajléktalan Személyek Átmeneti Szállása.

**Kell fizetni az étkeztetésért?**
A törvényben előírt napi egyszeri étkeztetést térítési díj ellenében biztosítjuk.

**Milyen formában biztosítjuk az étkeztetést?**

* **helyben étkezéssel** (Idősek nappali ellátása ebédlőjében),
* **elvitellel**, mely történhet Tapolcai Diák- és Közétkeztető Szolgáltató Kft. főzőhelyéről a Stadion u.16., Kazinczy tér 4., Tapolca, Diszel, Szabó Ervin u.6., illetve a Szent I. u. 12.  szám alatti kiosztó helyről,
* **lakásra szállítással.**

**Kik segítenek Önnek?**
Némethné Nagy Katalin
Simonné Balázs Tünde

Telefon

: 87/414-485, 30/563 5927
E- mail: etkeztetes.alapellatas@gmail.com
Cím: 8300 Tapolca, Nagyköz utca 1-3.

**Házi segítségnyújtás**

A házi segítségnyújtás célja, hogy gondoskodjon azokról

 az idős, megromlott egészségi állapotú, fogyatékossága,

 vagy szenvedélybetegsége miatt segítségre szoruló

személyekről, akik életvitelükhöz segítséget igényelnek,

 annak érdekében, hogy saját otthonukban maradhassanak.

**Ellátási területünk:** Tapolca város, Raposka és Gyulakeszi

 község

**Hogyan igényelhető a házi segítségnyújtás?**
Az ellátások igénybevétele önkéntes, az igénylő, illetve a törvényes képviselője kérelmére történik.

A házi segítségnyújtás igénybevételét megelőzően vizsgálni kell a kérelmező gondozási szükségleteit, majd a vizsgálatának eredménye mutatja majd meg, hogy a kérelmet benyújtó személy **szociális segítésre** vagy **személyi gondozásra** jogosult.

**Milyen szolgáltatásokat biztosítunk?**
A házi segítségnyújtásban dolgozó gondozók feladatuk ellátása során segítséget nyújtanak ahhoz, hogy az ellátást igénybe vevő fizikai, mentális, szociális szükséglete saját környezetében, az életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével biztosított legyen. A házi segítségnyújtás keretében **szociális segítést** vagy **személyi gondozást** nyújtunk.

**Szociális segítés keretében:**

* **A lakókörnyezeti higiénia megtartásában való közreműködést:**
	+ takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben),
	+ mosás,
	+ vasalás.
* **A háztartási tevékenységben való közreműködést:**
	+ bevásárlás (Személyes szükséglet mértékében.),gyógyszer kiváltása
	+ segítségnyújtás ételkészítésben és az étkezés előkészítésében,
	+ mosogatás,
	+ ruhajavítás,
	+ közkútról, fúrtkútról vízhordás,
	+ tüzelő behordása kályhához, egyedi fűtés beindítása (Kivéve, ha ez a tevékenység egyéb szakmai kompetenciát igényel!),
	+ télen hó eltakarítás és síkosság mentesítés a lakás bejárata előtt,
	+ kísérés.
* **Segítségnyújtást a veszélyhelyzet kialakulásának megelőzésében és a kialakult veszélyhelyzet elhárításában.**
* **Szükség esetén a bentlakásos szociális intézménybe történő beköltözés segítését.**

**Személyi gondozás keretében:**

* **Az ellátást igénybe vevővel segítő kapcsolat kialakítását és fenntartását:**
	+ információnyújtás, tanácsadás és mentális támogatás,
	+ családdal, ismerősökkel való kapcsolattartás segítése,
	+ az egészség megőrzésére irányuló aktív szabadidős tevékenységben való közreműködés,
	+ ügyintézés az ellátott érdekeinek védelmében.
* **Gondozási és ápolási feladatokat:**
	+ mosdatás,
	+ fürdetés,
	+ öltöztetés,
	+ ágyazás, ágyhúzás,
	+ inkontinens beteg ellátása, testfelület tisztítása, kezelése,
	+ haj, arcszőrzet ápolás,
	+ száj, fog és protézis ápolás,
	+ körömápolás, bőrápolás,
	+ folyadékpótlás, étkeztetés (segédeszköz nélkül),
	+ mozgatás ágyban,
	+ decubitus megelőzés,
	+ felületi sebkezelés,
	+ sztómazsák cseréje
	+ gyógyszer adagolása, gyógyszerelés monitorozása,
	+ vérnyomás és vércukor mérése,
	+ hely - és helyzetváltoztatás segítése lakáson belül és kívül,
	+ kényelmi és gyógyászati segédeszközök beszerzésében való közreműködés,
* kényelmi és gyógyászati segédeszközök használatának betanítása, karbantartásában való segítségnyújtás,a háziorvos írásos rendelésén alapuló terápia követése (a tevékenység elvégzéséhez való kompetencia határáig).**valamint a szociális segítés keretében biztosított feladatokat.**

**Kell –e fizetni a házi segítségnyújtásért?**
**Szociális segítés** keretében elvégzett tevékenységeket térítési díj ellenében tudja az Intézmény biztosítani az ellátott számára.

**Ki segít Önnek?**

Juhász- Horváth Szilvia vezető - gondozó

Tel.: 87/414-485, 20/956 2197

E-mail: hazigondozas.alapellatas@gmail.hu

Cím: 8300 Tapolca, Nagyköz utca 1-3.

** Idősek nappali ellátása**

Az Idősek Nappali Ellátása Tapolcán a Szent István

 u. 12. szám alatt olyan környezetet biztosít, ahol

 az ellátást igénybe vevők jól érezhetik magukat,

társas kapcsolataikat építhetik, bekapcsolódhatnak

 a kézműves tevékenységekbe, szabadidős

programokba, mindezt úgy, hogy az a napi életritmusuknak megfelelő legyen.  Lehetőséget biztosítunk, igény szerint a napi egyszeri étkeztetésre (meleg ebéd elfogyasztására), továbbá pihenésre, közösségi együttlétre, személyi tisztálkodásra és a személyes ruházat tisztítására. Helyet adunk a közösségi szervezésű programoknak, biztosítjuk, hogy a szolgáltatás nyitott formában, az ellátotti kör és a lakosság által egyaránt elérhető módon működjön.

A Klub nagyon hasznos az aktívabb idősek számára, akiknek az önálló közlekedés nem okoz nehézséget. Igénybevétele által megakadályozható az idős ember elmagányosodása, elszigetelődése.     Nyitvatartási ideje: 7.30 – 15.30-ig

**Igénybevétele önkéntes, írásbeli kérelemre történik, melynek kitöltésében** az Idősek nappali ellátása épületében segítséget nyújtanak.

**Milyen szolgáltatások, programok biztosítottak?**

* étkeztetés,
* mosási, fürdési lehetőség,
* szellemi-kulturális foglalkoztatás – könyv, újság biztosítása, igény szerint színház, múzeumlátogatás, zenedélután szervezése,
* szabadidő hasznos eltöltéséhez - TV, video, DVD, társasjátékok, kártya, sakk biztosítása,
* kreatív műhelymunka, kirándulások, egészséges életmóddal kapcsolatos felvilágosító előadások,
* torna, szobakerékpár,
* névnapok, kerek születésnapi évfordulók ünneplése,
* ünnepek megtartása, hagyományok őrzése
* önszerveződő csoportfoglalkozás igény szerint
* kórházba vagy idősek otthonába került klubtagok látogatása.

**Egészségügyi ellátás:**

* Vérnyomásmérés, rendszeres állapotfigyelés
* Testi higiénés gondozás

**Ki segít Önnek?**

Adorjánné Szabó Ágota nappali ellátás – vezető

Végh Jenőné Tilda szociális gondozó

Telefon: 87/730- 092, 06 /305635921
Email: alapellatasidosekklubja@gmail.com

Cím: Tapolca, Szent István u. 12.

**Hajléktalan Személyek Átmeneti Szállása és Nappali Melegedő**

A Hajléktalan Személyek Átmeneti Szállásán 36 fő helyezhető el. (8 nő és 28 férfi). A téli krízis időszakban (november 1 – április 30.) plusz 5 fő befogadására képes az intézmény.

**Mivel kell rendelkezni az igénybevevőnek?**

* érvényes tüdőszűrő igazolással, általános orvosi vizsgálaton kell megjelennie (fertőző betegség kizáró ok),
* Tapolca, Raposka, Gyulakeszi – állandó lakcímmel kell rendelkeznie,
* önálló életvitelre képesek,
* nem állnak gondnokság alatt.

**Kell- e fizetni térítési díjat?**

A Szálló igénybe vétele 1 hónapig ingyenes, majd ezt követően az ellátottak jövedelmi viszonyuktól függően napi térítési díjat fizetnek.

A rászorulóknak éjszakai pihenést, fürdési-mosási lehetőséget, egészségügyi szolgáltatáshoz való hozzáférést, ételmelegítésre, főzésre, valamint a közösségi együttlétre szolgáló helyiségeket, ágyneműt, törölközőt biztosítanak a rászorulók részére.

**Nappali Melegedő** a hajléktalan személyek, valamint a saját otthonukban rossz lakáskörülmények között élő, tizennyolcadik életévüket betöltött, szociális és mentális támogatásra szoruló, önmaguk ellátására részben képes személyek, részére biztosít lehetőséget a napközbeni tartózkodásra.

A **Melegedő** hétfőtől péntekig, munkanapokon, napi 8 órát tart nyitva, térítésmentesen vehetik igénybe a rászoruló személyek. Térítési díjat a nappali melegedőben biztosított szociális étkeztetésért kell fizetni.

**Engedélyezett férőhely száma:** 36 fő

A nappali ellátás lehetőséget biztosít az étkezésre, ételmelegítésre, alapszintű higiénés szükségletek kielégítésére (tisztálkodás, mosás) és hideg időben fűtött helyiségben melegedésre, pihenésre.

**Ki segít Önnek?**

Magvas Zoltán vezető- szociális és mentálhigiénés munkatárs

**Telefon:** 87/411- 004; 06-30/244-9232

**Cím:** Tapolca, Arany János u.16.

**e-mail:** tapolca.atmenetiszallo@gmail.com

**Család - és Gyermekjóléti Központ** ****

 Feladata a gyermek veszélyeztetettségének megszűntetése

 és az ezzel kapcsolatos hatósági intézkedésre

(védelembe vétel, ideiglenes hatályú elhelyezés, családjából

kiemelt gyermek visszakerülésének elősegítése) történő előkészítés.

**Speciális szolgáltatások által:**

jogi, pszichológiai, gyógypedagógiai, addiktológiai tanácsadással,

 család- és párterápia szolgáltatás,közvetítői  eljárás (mediáció)

mentorszülői tanácsadás (családjukban fogyatékkal élő gyermeket nevelők megsegítése, mint támogató szülő, szükség esetén szakember bevonásával) segítséget nyújt a veszélyeztetett gyermek családja számára.
 Koordinálja **a járási jelzőrendszer** (a gyermekkel kapcsolatba került szakemberek, magánszemélyek) működését.
 **Kapcsolattartási ügyeletet** biztosít a felügyelt kapcsolattartás lebonyolítására.
 **Utcai szociális munkát** végez a csellengő gyermekek felkutatása céljából.
 **Készenléti szolgálatot** működtet, amelynek célja a munkaidőn túli időben felmerülő krízishelyzetekben történő azonnali segítségnyújtás, tanácsadás vagy tájékoztatás.
A készenléti szolgálat telefonszáma: **06 30 563 5927**, amely hívható hétköznapokon 16:00- másnap reggel 07:30-ig, illetve hétvégén pénteken 13:30- hétfő 07:30-ig.
**Család-és Gyermekjóléti Központ mely településeket látja el?**
Tapolca, Raposka, Gyulakeszi, Nemesgulács, Káptalantóti, Badacsonytomaj, Ábrahámhegy, Révfülöp, Szigliget, Hegymagas, Badacsonytördemic, Kisapáti, Lesencetomaj, Lesenceistvánd, Lesencefalu, Uzsa, Zalahaláp, Kővágóörs, Köveskál, Szentbékálla, Mindszentkálla, Kékkút, Salföld, Balatonrendes, Balatonhenye, Hegyesd, Kapolcs, Taliándörögd, Monostorapáti, Nemesvita, Sáska, Vigántpetend, Balatonederics.

**Család és Gyermekjóléti Szolgálat**

**Ellátási területe:** Tapolca város, Raposka és Gyulakeszi község

A családsegítők s**zociális segítő munkát végeznek**, támogatást nyújtanak a nehéz helyzetbe került családok krízishelyzetének megoldásában, az életminőségük javításában, a családban nevelkedő kiskorú gyermek veszélyeztetettségének megelőzésében.
A Szolgálat i**nformáció nyújt** a szociális ellátási formákról, azok igénybevételének módjáról.
 **Szociális, életvezetési és mentálhigiénés tanácsadást**nyújt.
A gyermek veszélyeztetettségét észlelő és **jelzőrendszert működtet**.
**A szabadidő hasznos eltöltését célzó programokat szervez** (családi játszóház, napközis tábor, pótvizsgára felkészítő, felzárkóztató programok).
 **Válsághelyzetben lévő várandós anya támogatása, segítése.**
**Adomány börzét** szerveznek( használt ruhaneműk, játékok, könyvek)
Minden szerdán 10:30-11.30.
Tapolca, Ady Endre u. 22.

**Ki segít Önnek?**

Majerné Gulácsi Tünde intézmény-egység vezető

**Tel.:87/322-977, 30/4726556, 06 30 5635919**
Cím: 8300 Tapolca, Hősök tere 15. Tel.:87/322-977, 30/563 – 5911

**Email:**csaladgondozas.tapolca@gmail.com

**Ringató Bölcsőde**

Bölcsődénk 5 gyermekcsoporttal, 62 férőhellyel működik.

A beszoktatás fokozatosan, a gyermek igényeihez

alkalmazkodva történik, amely kb.10 napot

 vesz igénybe.

Nyitvatartási idő: Hétfőtől- péntekig: 6.00-17.00 óráig

Minden csoportnak a gyermekek szükségleteihez igazított

napirendje van, amely biztosítja a nyugodt nevelés, gondozás feltételeit.

A kisgyermeknevelők minden helyzetet kihasználnak arra, hogy énekeljenek, mondókázzanak, meséljenek, bábozzanak a gyerekeknek. A gyermek fő tevékenysége a játék. Fontosnak tartjuk, hogy a bölcsődébe járó gyermekek megfelelő minőségű, életkoruknak megfelelő játékokkal ismerkedhessenek meg. Nagy hangsúlyt fektetünk a gyermekek mozgásigényének kielégítésére, az új játékokkal felszerelt udvaron és mozgásfejlesztő eszközökkel a tornaszobában.

**Miként biztosítjuk az étkezést?**

 A bölcsőde konyháját a Diák-és Közétkeztető Szolgáltató KFT működteti. A gyerekeknek napi négy étkezést biztosítunk. Lehetőségünk van a speciális diétára szoruló gyermekek étkeztetésére is. A szakszerűen összeállított étrenddel és a korszerű konyhatechnikai eljárásokkal biztosítjuk a korosztály számára a fejlődéshez szükséges tápanyagokat és vitaminokat.  Arra törekszünk, hogy az ételek változatosak legyenek és megismerjék a gyerekek az ételek széles skáláját.

**Hogyan történik a bölcsődei felvétel?**

Bölcsődénkbe a felvétel egész évben folyamatosan történik. Felvehető minden olyan kisgyermek, akinek szülei, nevelői, gondozói valamilyen ok miatt nem tudják biztosítani a napközbeni ellátást.
Az intézmény 20 hetes kortól fogadja a gyerekeket. Ha a gyermek a 3. évét betöltötte, a bölcsődei gondozási-nevelési év végéig maradhat a bölcsődében.

**A felvételi kérelemhez mely iratok szükségesek?**

-  gyermek és szülője (törvényes képviselője) lakcímkártyájának fénymásolata
- gyermek TAJ kártyájának fénymásolata
- szülő munkáltatói igazolás (mindkét szülő munkáltatói igazolása)
- egyedülállóság esetén a Magyar Államkincstár igazolása, emelt családi pótlék folyósításáról
- a rendszeres gyermekvédelmi kedvezményt biztosító határozat másolata, vagy az arról készült hivatalos igazolás
- a házi gyermekorvos igazolása arról, hogy a gyermek egészségi állapota alapján bölcsődében gondozható.

**Ki segít Önnek?**

Segesdi Anett bölcsődevezető
Tel.: 06/87/414-485, 06/30/6401941
Email: bolcsode.alapellatas@gmail.com

Cím: 8300 Tapolca, Nagyköz u. 1-3.

**Védőnői Szolgálat**

**A területi védőnők Tapolca Városban látják el az alábbi feladatokat:**

1. nővédelem, ezen belül
	1. a családtervezéssel kapcsolatos tanácsadás,
	2. az anyaságra való felkészülés segítése,
	3. a lakossági célzott szűrővizsgálatok szervezésében részvétel,
2. várandós anyák gondozása
3. gyermekágyas időszakban segítségnyújtás és tanácsadás az egészségi állapottal, az életmóddal, szoptatással, valamint a családtervezéssel kapcsolatban;
4. újszülött kortól a tanulói jogviszony megkezdéséig a gyermekek gondozása,
* a törvényes képviselővel előzetesen egyeztetett gondozási terv alapján ~~a~~ családlátogatás, védőnői tanácsadás keretében célzott és szükséglet szerint~~i~~ a gyermek egészséges, harmonikus fejlődése érdekében
* újszülöttek, ~~a~~ koraszülöttek, a kis súllyal születettek, valamint az egészségi és környezeti ok miatt veszélyeztetett csecsemők és gyermekek pszichoszomatikus fejlődésének fokozott figyelemmel kísérése és segítése,
* a szoptatás és az anyatejes táplálás fokozott figyelemmel kísérése, segítése
* meghatározott életkorban elvégzendő szűrővizsgálatok meglétének ellenőrzése, a törvényes képviselő tájékoztatása az életkorhoz kötött - külön jogszabályban meghatározott - kötelező vizsgálatokról, vizsgálatok elvégzése a módszertani ajánlások alapján és az észlelt eltérésről a házi gyermekorvos, illetve a háziorvos írásban történő értesítése,
* a gyermek fejlődését veszélyeztető tényező észlelésekor a háziorvos, illetve a gyermekjóléti szolgálat haladéktalan értesítése mellett a veszélyeztetett gyermek és családjának fokozott gondozásba vétele,
* a család felkészítése a beteg csecsemő és gyermek otthoni ápolására,
* az egészségi ok miatt fokozott gondozást igénylő, a krónikus beteg, a fogyatékossággal élő, valamint a magatartási zavarokkal küzdő gyermek és családja életviteléhez segítségnyújtás és tanácsadás együttműködve a háziorvossal és szükség esetén más illetékes szakemberekkel,
* a családok tájékoztatása az életkorhoz kötött védőoltások fontosságáról, a védőoltások szervezése, nyilvántartása
* az óvodában a védőnői feladatok végzése,

- az oktatási intézménybe nem járó otthon gondozott tanköteles korú gyermek gondozása;

- egyéni és közösségi egészségfejlesztési, egészségvédelmi programok tervezésében,

 szervezésében és megvalósításában részvétel.

**Ki segít Önnek?**

***Védőnői Tanácsadó Tapolca Kazinczy tér 1. Tel: 87 510 317, 06 30 563 5898***

***I.sz. körzet***: Part Veronika védőnő

***II. sz. körzet***: Bogdán Viktória védőnő

***Védőnői Tanácsadó Tapolca Batsányi u. 7. Tel: 87/ 411 134, 06/ 30 563 5894***

***III. sz. körzet***: Góczán Tünde védőnő

***IV. sz. körzet***: Helyettes : Bicsérdi Zsófia védőnő

***V. sz körzet***: Lenner Lászlóné védőnő

***Tapolca-Diszel*** ***Szabó Ervin u. 28/1. Tel: 06/ 30 563 5906***

Bicsérdi Zsófia védőnő

***Iskolavédőnői feladatok:***

A tapolcai nevelési-oktatási intézmény egészségnevelési programjában meghatározott feladatok egyeztetésével és jogszabályokban foglaltaknak megfelelően tervezetten végzi munkáját az általa ellátott iskolákban.

Feladatai:

- a tanulók védőnői vizsgálata 6 éven felüliek esetében kétévenként,

- a gyermekek, tanulók személyi higiénéjének ellenőrzése,

- elsősegélynyújtás,

- az orvosi vizsgálatok előkészítése,

- a védőoltásokkal kapcsolatos szervezési, előkészítési feladatok elvégzése,

- a krónikus betegek, magatartási zavarokkal küzdők életvitelének segítése,

- részvétel az egészségtan oktatásában,

 - testnevelés, gyógytestnevelés, technikai órák, iskolai helyiségek és környezet, az étkeztetés higiénés ellenőrzésében való részvétel,

 - kapcsolattartás a szülőkkel (szülői értekezlet, családlátogatás).

- pályaválasztás segítése,

- a tanuló fejlődését veszélyeztető tényező észlelésekor a gyermekjóléti szolgálat értesítése.

***Kik segítenek?***

***I.sz. körzet***

( Tapolcai Bárdos Lajos Általános Iskola székhelyintézmény, Batsányi János Magyar-Angol Két Tanítási nyelvű Tagintézmény, Szász Márton Általános Iskola, Batsányi János Gimnázium és Kollégium)

Szabóné Takács Mária iskola védőnő

### *II.sz. körzet*

### ( Tapolcai Bárdos Lajos Általános Iskola Kazinczy Ferenc Tagintézmény,

### [Széchenyi István Baptista Középiskola](http://szechenyi-tapolca.baptistaoktatas.hu/)

### Maurer Tamásné iskola védőnő

***Védőnői Tanácsadó Tapolca Kazinczy tér 1. Tel: 87 510 317, 06 30 563 5898***

****

**Egészségfejlesztési Iroda**

Cím: Tapolca, Fő tér 1. (Városi Mozi épülete)

Telefonszám: +36-20-945-85-97 • 36-20-945-01-02

 Honlap: www.efitapolca.hu •

 E-mail: efikapocs@gmail.hu

A Szociális és Egészségügyi Alapellátási Intézet az Új Széchenyi Terv keretében "Egészségfejlesztéssel Tapolca kistérség lakossá- gáért" című, TÁMOP-6.1.2-11/3-2012-0009 kódszámú projektet valósított meg. A tapolcai Egészségfejlesztési Iroda (EFI) a projekt fenntartási időszakában is folytatja munkáját.

 Célunk és feladunk: Tapolca és kistérsége lakossága életszínvonala javuljon, és a működésünk során nyújtott magas minőségű szociális és egészségügyi szolgáltatásokon keresztül fenntartható módon az elérhető legtöbb társadalmi és egészséghaszonhoz juttassa Tapolca város és a Tapolcai járás lakóit.

Valamennyi az egészségmegőrzéssel, - és fejlesztéssel, mozgással kapcsolatos programon igyekszünk ott lenni, és bemutatni Önöknek céljainkat, irodánkat.

Szűréseinken, programjainkon való részvétel ingyenes.

Tevékenységünk közé tartozik:

 • széles spektrumú mozgásprogramok szervezése

• klubok szervezése – többek között Diabétesz klub, Szív – és érrendszeri klub

 • települési sport – és egészségnapok szervezése és azokon való részvétel

 • tanácsadás és szűrések lebonyolítása (munkahelyi szűrések, strandszűrések, stb.)

 • egyéb az egészségmegőrzéssel kapcsolatos rendezvények, programok szervezése, részvétel más szervezetek hasonló témájú napjain

 Nagy örömmel működünk együtt mindenkivel, aki a céljainkkal azonosul, hiszen egészségünket megőrizni mindkét nemnél és minden korosztályban egyaránt fontos!



**Örömmel várjuk jelzését, észrevételét, hogy még inkább megelégedésére tudjuk végezni gondozó, segítő tevékenységeinket.**

**Forduljon hozzánk bizalommal, az ajtónk mindig nyitva áll!**

 Sikos Rita

 igazgató